
Tarkistukset 39, 66 ja 102
Ehdotus asetukseksi
Johdanto-osan 6 kappale
	

	Komission teksti
	Tarkistus

	(6)	Toimitusketjussa alempana sijaitsevilla toimijoilla, jotka eivät ole pk-yrityksiä, ja muilla kauppaa käyvillä kuin pk-yrityksillä on merkittävä vaikutus toimitusketjuihin ja tärkeä rooli sen varmistamisessa, että toimitusketjut ovat metsäkatoa aiheuttamattomia. Sen vuoksi niiden olisi edelleen rekisteröidyttävä tietojärjestelmään. Samalla kaikkien toimitusketjussa alempana sijaitsevien toimijoiden ja kauppaa käyvien riippumatta siitä, ovatko ne pk-yrityksiä, olisi edelleen varmistettava täysi jäljitettävyys hankkimalla ja välittämällä asianmukaista huolellisuutta koskevien vakuutusten viitenumerot ja mikro- ja pientoimijoille annetut ilmoitustunnisteet. 
	(6)	Toimitusketjussa alempana sijaitsevilla toimijoilla, jotka eivät ole pk-yrityksiä, ja muilla kauppaa käyvillä kuin pk-yrityksillä on merkittävä vaikutus toimitusketjuihin ja tärkeä rooli sen varmistamisessa, että toimitusketjut ovat metsäkatoa aiheuttamattomia. Sen vuoksi niiden olisi edelleen rekisteröidyttävä tietojärjestelmään. Samalla ensimmäisten toimitusketjussa alempana sijaitsevien toimijoiden ja kauppaa käyvien riippumatta siitä, ovatko ne pk-yrityksiä, olisi edelleen varmistettava täysi jäljitettävyys hankkimalla asianmukaista huolellisuutta koskevien vakuutusten viitenumerot ja mikro- ja pientoimijoille annetut ilmoitustunnisteet. Kyseistä velvoitetta hankkia ja säilyttää viitenumerot olisi sovellettava vain ensimmäiseen toimitusketjussa alempana sijaitsevaan toimijaan, eikä sitä pitäisi soveltaa kaikkiin muihin toimitusketjussa vielä alempana sijaitseviin toimijoihin.


Tarkistukset 40, 67 ja 103
Ehdotus asetukseksi
Johdanto-osan 7 kappale
	

	Komission teksti
	Tarkistus

	(7)	Koosta riippumatta kaikki toimijat, jotka saattavat asianomaisia tuotteita markkinoille tai vievät niitä, kuuluvat asetuksen (EU) 2023/1115 soveltamisalaan. Tämä aiheuttaa hallinnollista taakkaa mikro- ja pientoimijoille, jotka saattavat markkinoille tai vievät omia tuotteitaan. Jotta voidaan puuttua huolenaiheisiin, jotka liittyvät omia tuotteitaan tuottaviin ja markkinoille saattaviin mikro- ja pientoimijoihin, ja vähentää edelleen tietojärjestelmän kuormitusta, on tarpeen perustaa uusi alaluokka toimijoille, joihin ei pitäisi soveltaa velvoitetta toimittaa asianmukaista huolellisuutta koskevia vakuutuksia. Tämän uuden alaluokan nimeltä ”alkutuotannon mikro- ja pientoimijat” olisi katettava tämän asetuksen 29 artiklassa tarkoitettuun alhaisen riskin maaksi luokiteltuun maahan sijoittautuneet luonnolliset henkilöt, mikroyritykset tai pienet yritykset, jotka saattavat markkinoille tai vievät itse tuottamiaan asianomaisia tuotteita, mikä tarkoittaa, että ne kasvattavat, korjaavat tai hankkivat asianomaisten tuotteiden sisältämiä asianomaisia hyödykkeitä. Alkutuotannon mikro- ja pientoimijoiden määritelmän olisi katettava sekä unioniin että sen ulkopuolelle sijoittautuneet toimijat.
	(7)	Koosta riippumatta kaikki toimijat, jotka saattavat asianomaisia tuotteita markkinoille tai vievät niitä, kuuluvat asetuksen (EU) 2023/1115 soveltamisalaan. Tämä aiheuttaa hallinnollista taakkaa mikro- ja pientoimijoille, jotka saattavat markkinoille tai vievät omia tuotteitaan. Jotta voidaan puuttua huolenaiheisiin, jotka liittyvät omia tuotteitaan tuottaviin ja markkinoille saattaviin mikro- ja pientoimijoihin, ja vähentää edelleen tietojärjestelmän kuormitusta, on tarpeen perustaa uusi alaluokka toimijoille, joihin ei pitäisi soveltaa velvoitetta toimittaa asianmukaista huolellisuutta koskevia vakuutuksia. Tämän uuden alaluokan nimeltä ”alkutuotannon mikro- ja pientoimijat” olisi katettava tämän asetuksen 29 artiklassa tarkoitettuun alhaisen riskin maaksi luokiteltuun maahan sijoittautuneet luonnolliset henkilöt, mikroyritykset tai pienet yritykset, jotka saattavat markkinoille tai vievät itse kyseisessä maassa tuottamiaan asianomaisia tuotteita, mikä tarkoittaa, että ne kasvattavat, korjaavat tai hankkivat asianomaisten tuotteiden sisältämiä asianomaisia hyödykkeitä. Alkutuotannon mikro- ja pientoimijoiden määritelmän olisi katettava sekä unioniin että sen ulkopuolelle sijoittautuneet toimijat.


Tarkistukset 41 ja 68
Ehdotus asetukseksi
Johdanto-osan 8 a kappale (uusi)
	

	Komission teksti
	Tarkistus

	
	(8 a)	Lisäksi hallinnollista rasitusta, joka aiheutuu alkutuotannon mikro- ja pientoimijoiden velvoitteista toimittaa 4 a artiklan nojalla kertaluonteinen yksinkertaistettu ilmoitus ja kerätä 9 artiklan 1 kohdan nojalla tietoja, olisi kevennettävä osana yksinkertaistamispyrkimyksiä niin, että niiden sallitaan korvata maa-alueiden maantieteellinen sijainti niiden maa-alueiden tai tilojen postiosoitteilla, joilla on tuotettu asianomaisen tuotteen sisältämät tai sen valmistuksessa käytetyt asianomaiset hyödykkeet, edellyttäen, että postiosoitteet vastaavat selvästi asianomaisten maa-alueiden tai tilojen maantieteellistä sijaintia. Tämän ansiosta mikro- ja pientoimijoilla on valinnanvapaus ilmoittaa joko maa-alueiden maantieteellinen sijainti tai maa-alueiden tai asianomaisten tilojen postiosoite.




Tarkistus 105
Ehdotus asetukseksi
Johdanto-osan 11 kappale
	

	Komission teksti
	Tarkistus

	(11) Jotta voidaan lisätä oikeudellista selkeyttä siitä, että kaikki mikroyritykset sekä pienet ja keskisuuret yritykset voivat oikeudellisesta muodostaan riippumatta hyötyä asetuksen (EU) 2023/1115 mikroyrityksiä sekä pieniä ja keskisuuria yrityksiä koskevista yksinkertaistetuista säännöksistä, mikroyritysten sekä pienten ja keskisuurten yritysten määritelmää olisi muutettava sen selventämiseksi, että oikeudellisella muodolla ei pitäisi olla merkitystä sen kannalta, täyttääkö luonnollinen henkilö tai oikeushenkilö määritelmän. Tätä olisi selkeytettävä myös alkutuotannon mikro- ja pientoimijoiden osalta.
	(11) Jotta voidaan lisätä oikeudellista selkeyttä siitä, että kaikki mikroyritykset sekä pienet ja keskisuuret yritykset voivat oikeudellisesta muodostaan riippumatta hyötyä asetuksen (EU) 2023/1115 mikroyrityksiä sekä pieniä ja keskisuuria yrityksiä koskevista yksinkertaistetuista säännöksistä, mikroyritysten sekä pienten ja keskisuurten yritysten määritelmää olisi muutettava sen selventämiseksi, että oikeudellisella muodolla ei pitäisi olla merkitystä sen kannalta, täyttääkö luonnollinen henkilö tai oikeushenkilö määritelmän. Tätä olisi selkeytettävä myös alkutuotannon mikro- ja pientoimijoiden osalta. Lisäksi alkutuotannon mikro- ja pientoimijoiden määritelmään olisi sisällytettävä toimijat, jotka ylittävät vähintään kaksi direktiivin 2013/34/EU 3 artiklan 1 kohdassa ja 2 kohdan ensimmäisessä alakohdassa säädetyistä kolmesta raja-arvosta, mutta jotka voivat osoittaa, että niiden tämän asetuksen soveltamisalaan kuuluvaan toimintaan liittyvät osat taseen loppusummasta, liikevaihdosta ja työntekijöiden keskimäärästä tilikauden aikana eivät ylitä vähintään kahta näistä raja-arvoista;


Tarkistus 106
Ehdotus asetukseksi
Johdanto-osan 12 a kappale (uusi)
	

	Komission teksti
	Tarkistus

	
	(12 a) Ennen asetuksen (EU) 2023/1115 yleistä uudelleentarkastelua, joka on määrä toteuttaa 30 päivänä kesäkuuta 2030 mennessä, komission olisi tarkasteltava uudelleen asetuksen (EU) 2023/1115 yksinkertaistamista toimijoiden ja kauppaa käyvien kannalta ja esitettävä sitä koskeva kertomus 30 päivään huhtikuuta 2026 mennessä. Kertomuksessa olisi arvioitava hallinnollista rasitetta ja tämän asetuksen vaikutusta erityisesti mikro- ja pientoimijoiden kannalta. Komission olisi myös esitettävä kertomuksessa mahdollisia tapoja, joilla tunnistettuihin ongelmiin voidaan reagoida, muun muassa teknisten ohjeiden, tietojärjestelmien kehittämisen ja delegoitujen säädösten tai täytäntöönpanosäädösten keinoin asetuksella siirretyn säädösvallan mukaisesti, ja tarvittaessa liitettävä kertomukseen lainsäädäntöehdotus.



Tarkistus 107
Ehdotus asetukseksi
Johdanto-osan 12 b kappale (uusi)
	

	Komission teksti
	Tarkistus

	
	(12 b) Asetuksen (EU) 2023/1115 38 artiklan 2 kohdassa lueteltujen säännösten, joissa vahvistetaan toimijoita, kauppaa käyviä ja toimivaltaisia viranomaisia koskevat velvoitteet, soveltamispäivää olisi lykättävä 12 kuukaudella. Tämä on välttämätöntä, jotta kolmannet maat, jäsenvaltiot, toimijat ja kauppaa käyvät voivat olla täysin valmistautuneita muun muassa siten, että kyseiset toimijat ja kauppaa käyvät saavat perustettua tarvittavat asianmukaisen huolellisuuden järjestelmät, jotka kattavat kaikki asianomaiset hyödykkeet ja tuotteet, jotta ne kykenevät täyttämään kaikki velvoitteensa.



Tarkistus 108
Ehdotus asetukseksi
Johdanto-osan 13 kappale
	

	Komission teksti
	Tarkistus

	(13) Jotta toimijoilla, jotka ovat direktiivin 2013/34/EU 3 artiklan 1 kohdassa tai 2 kohdan ensimmäisessä alakohdassa tarkoitettuja mikroyrityksiä tai pieniä yrityksiä, olisi riittävästi aikaa panna ehdotetut muutokset täytäntöön, niiden asetuksen (EU) 2023/1115 säännösten, joissa säädetään toimijoiden, kauppaa käyvien ja toimivaltaisten viranomaisten velvoitteista ja jotka luetellaan kyseisen asetuksen 38 artiklan 2 kohdassa, soveltamispäiväksi olisi vahvistettava mikro- ja pientoimijoiden osalta 30 päivä joulukuuta 2026.
	Poistetaan.



Tarkistukset 72 ja 110
Ehdotus asetukseksi
Johdanto-osan 15 kappale
	

	Komission teksti
	Tarkistus

	(15) Jos toimivaltainen viranomainen saa tiedon asetuksen (EU) 2023/1115 noudattamatta jättämisestä ennen 16–19, 22 ja 24 artiklan voimaantulopäivää, se voi antaa toimijoille, toimitusketjussa alempana sijaitseville toimijoille ja kauppaa käyville varoituksia sekä suosituksia vaatimusten noudattamiseksi.
	Poistetaan.



Tarkistus 111
Ehdotus asetukseksi
Johdanto-osan 16 kappale
	

	Komission teksti
	Tarkistus

	(16) Koska päivämäärää, josta alkaen mikro- ja pientoimijoiden on noudatettava asetusta (EU) 2023/1115, on lykätty, olisi mukautettava vastaavasti päivämääriä muissa asiaan liittyvissä säännöksissä, eli niissä, jotka koskevat Euroopan parlamentin ja neuvoston asetuksen (EU) N:o 995/20108 kumoamista, siirtymäsäännöksiä sekä säännöksiä asetuksen (EU) 2023/1115 myöhäisemmästä soveltamisesta mikroyrityksiin tai pieniin yrityksiin. Jotta Euroopan unionin tullialan yhdennettyyn palveluympäristöön perustuvan sähköisen rajapinnan teknisen kehityksen yhdenmukaistamiseen olisi riittävästi aikaa, sähköisen rajapinnan käyttöönottopäivää olisi mukautettava vastaavasti.
	(16) Koska päivämäärää, josta alkaen asetusta (EU) 2023/1115 aletaan noudattaa 38 artiklan 2 kohdan mukaisesti, on lykätty 12 kuukaudella, olisi mukautettava vastaavasti päivämääriä muissa asiaan liittyvissä säännöksissä, eli niissä, jotka koskevat Euroopan parlamentin ja neuvoston asetuksen (EU) N:o 995/2010 kumoamista, säännöksiä asetuksen (EU) 2023/1115 myöhäisemmästä soveltamisesta luonnollisiin henkilöihin, mikroyrityksiin tai pieniin yrityksiin. Jotta Euroopan unionin tullialan yhdennettyyn palveluympäristöön perustuvan sähköisen rajapinnan teknisen kehityksen yhdenmukaistamiseen olisi riittävästi aikaa, sähköisen rajapinnan käyttöönottopäivää olisi mukautettava vastaavasti.


Tarkistus 112
Ehdotus asetukseksi
Johdanto-osan 20 kappale (uusi)

	

	Komission teksti
	Tarkistus

	
	(20)	Koska kohdennettu yksinkertaistaminen on hyväksyttävä kiireellisesti ja asetuksen (EU) 2023/1115 voimaantulopäivää on lykättävä, olisi poikettava Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyssä kansallisten parlamenttien asemasta Euroopan unionissa tehdyssä pöytäkirjassa N:o 1 olevassa 4 artiklassa tarkoitetusta kahdeksan viikon määräajasta.



Tarkistus 113
Ehdotus asetukseksi
1 artikla – 1 kohta – b alakohta
Asetus (EU) 2023/1115
2 artikla – 15 a alakohta
	

	Komission teksti
	Tarkistus

	”15 a)	’alkutuotannon mikro- ja pientoimijalla’ toimijaa, joka on luonnollinen henkilö tai Euroopan parlamentin ja neuvoston direktiivin 2013/34/EU* 3 artiklan 1 kohdassa ja 2 kohdan ensimmäisessä alakohdassa tarkoitettu mikro- tai pieni yritys sen oikeudellisesta muodosta riippumatta ja joka on sijoittautunut tämän asetuksen 29 artiklan mukaisesti alhaisen riskin maaksi luokiteltuun maahan ja joka kaupallisen toiminnan yhteydessä saattaa markkinoille tai vie asianomaisia tuotteita, jotka kyseinen toimija itse on asiaankuuluvilla maa-alueilla kasvattanut, korjannut tai sieltä hankkinut tai, kun on kyse nautaeläimistä, tiloilla kasvattanut;
	”15 a)	’alkutuotannon mikro- ja pientoimijalla’ toimijaa, joka on luonnollinen henkilö tai Euroopan parlamentin ja neuvoston direktiivin 2013/34/EU* 3 artiklan 1 kohdassa ja 2 kohdan ensimmäisessä alakohdassa tarkoitettu mikro- tai pieni yritys sen oikeudellisesta muodosta riippumatta ja joka on sijoittautunut tämän asetuksen 29 artiklan mukaisesti alhaisen riskin maaksi luokiteltuun maahan ja joka kaupallisen toiminnan yhteydessä saattaa markkinoille tai vie asianomaisia tuotteita, jotka kyseinen toimija itse on asiaankuuluvilla maa-alueilla kasvattanut, korjannut tai sieltä hankkinut tai, kun on kyse nautaeläimistä, kyseisessä maassa sijaitsevilla tiloilla kasvattanut; tähän sisältyvät toimijat, jotka ylittävät vähintään kaksi direktiivin 2013/34/EU 3 artiklan 1 kohdassa ja 2 kohdan ensimmäisessä alakohdassa säädetyistä kolmesta raja-arvosta, mutta jotka voivat osoittaa, että niiden tämän asetuksen soveltamisalaan kuuluvaan toimintaan liittyvät osat taseen loppusummasta, liikevaihdosta ja työntekijöiden keskimäärästä tilikauden aikana eivät ylitä vähintään kahta näistä raja-arvoista;


Tarkistukset 74 ja 114
Ehdotus asetukseksi
1 artikla – 5 alakohta
Asetus (EU) 2023/1115
4 a artikla – 1 kohta
	

	Komission teksti
	Tarkistus

	1.	Edellä 4 artiklan 2 ja 3 kohdassa ja 4 kohdan c alakohdassa säädettyjä velvoitteita ei sovelleta alkutuotannon mikro- ja pientoimijoihin.
	1.	Edellä 4 artiklan 2 kohdassa, 3 kohdan toisessa virkkeessä ja 4 artiklan 4 kohdassa säädettyjä velvoitteita ei sovelleta alkutuotannon mikro- ja pientoimijoihin.



Tarkistukset 75 ja 115
Ehdotus asetukseksi
1 artikla – 5 alakohta
Asetus (EU) 2023/1115
4 a artikla – 2 kohta
	

	Komission teksti
	Tarkistus

	2. 	Alkutuotannon mikro- ja pientoimijoiden on toimitettava kertaluonteinen yksinkertaistettu ilmoitus 33 artiklassa tarkoitettuun tietojärjestelmään ennen asianomaisten tuotteiden markkinoille saattamista tai vientiä. Kun ne ovat antaneet yksinkertaistetun ilmoituksen, niille annetaan ilmoitustunniste.
	2.	Alkutuotannon mikro- ja pientoimijoiden on toimitettava kertaluonteinen yksinkertaistettu ilmoitus 33 artiklassa tarkoitettuun tietojärjestelmään ennen asianomaisten tuotteiden markkinoille saattamista tai vientiä. Kun ne ovat antaneet kertaluonteisen yksinkertaistetun ilmoituksen, niille annetaan ilmoitustunniste.



Tarkistus 116
Ehdotus asetukseksi
1 artikla – 5 alakohta
Asetus (EU) 2023/1115
4 a artikla – 3 kohta
	

	Komission teksti
	Tarkistus

	3.	Alkutuotannon mikro- ja pientoimijoiden on yksinkertaistetun ilmoituksen tietojärjestelmään toimittaessaan annettava liitteessä III esitetyt tiedot. Niiden on saatettava yksinkertaistetun ilmoituksensa sisältämät tiedot ajan tasalle, jos niiden antamissa tiedoissa tapahtuu muutoksia. 
	3.	Alkutuotannon mikro- ja pientoimijoiden on yksinkertaistetun ilmoituksen tietojärjestelmään toimittaessaan annettava liitteessä III esitetyt tiedot. Ne voivat saattaa yksinkertaistetun ilmoituksensa sisältämät tiedot ajan tasalle, jos niiden antamissa tiedoissa tapahtuu merkittäviä muutoksia. 



Tarkistukset 77 ja 117
Ehdotus asetukseksi
1 artikla – 5 alakohta
Asetus (EU) 2023/1115
4 a artikla – 4 kohta
	

	Komission teksti
	Tarkistus

	4. Jos kaikki liitteessä III luetellut tiedot ovat saatavilla muussa unionin tai jäsenvaltioiden lainsäädännön mukaisessa järjestelmässä tai tietokannassa kuin 33 artiklassa tarkoitetussa tietojärjestelmässä, alkutuotannon mikro- ja pientoimijoiden ei tarvitse toimittaa yksinkertaistettua ilmoitusta tämän artiklan 2 kohdan mukaisesti. Jäsenvaltioiden on asetettava nämä toimijakohtaiset tiedot saataville 33 artiklassa tarkoitetussa tietojärjestelmässä. Alkutuotannon mikro- ja pientoimijat saavat saattaa asianomaiset tuotteet unionin markkinoille tai viedä ne vasta saatuaan ilmoitustunnisteen.
	4. Jos kaikki liitteessä III luetellut tiedot ovat saatavilla muussa unionin tai jäsenvaltioiden lainsäädännön mukaisessa järjestelmässä tai tietokannassa kuin 33 artiklassa tarkoitetussa tietojärjestelmässä, alkutuotannon mikro- ja pientoimijoiden ei tarvitse toimittaa kertaluonteista yksinkertaistettua ilmoitusta tämän artiklan 2 kohdan mukaisesti. Jäsenvaltioiden on asetettava nämä toimijakohtaiset tiedot saataville 33 artiklassa tarkoitetussa tietojärjestelmässä. Alkutuotannon mikro- ja pientoimijat saavat saattaa asianomaiset tuotteet unionin markkinoille tai viedä ne vasta saatuaan ilmoitustunnisteen.



Tarkistukset 78 ja 118
Ehdotus asetukseksi
1 artikla – 5 alakohta
Asetus (EU) 2023/1115
4 a artikla – 5 kohta
	

	Komission teksti
	Tarkistus

	5. Alkutuotannon mikro- ja pientoimijoiden osalta 9 artiklan 1 kohdan d alakohdassa tarkoitettu maantieteellinen sijainti voidaan korvata kaikkien niiden maa-alueiden postiosoitteilla, joilla on tuotettu asianomaisen tuotteen sisältämät tai sen valmistuksessa käytetyt asianomaiset hyödykkeet.”
	5. Alkutuotannon mikro- ja pientoimijoiden osalta 9 artiklan 1 kohdan d alakohdassa tarkoitettu maantieteellinen sijainti voidaan korvata kaikkien niiden maa-alueiden postiosoitteilla tai tilan postiosoitteella, joilla on tuotettu asianomaisen tuotteen sisältämät tai sen valmistuksessa käytetyt asianomaiset hyödykkeet.”



Tarkistukset 79 ja 119
Ehdotus asetukseksi
1 artikla – 6 alakohta
Asetus (EU) 2023/1115
5 artikla – 1 kohta
	

	Komission teksti
	Tarkistus

	1. Toimitusketjussa alempana sijaitsevat toimijat ja kauppaa käyvät saavat asettaa asianomaisia tuotteita saataville markkinoilla ainoastaan, jos niillä on hallussaan 3 kohdassa vaaditut tiedot.
	1. Toimitusketjussa alempana sijaitsevat toimijat ja kauppaa käyvät saavat saattaa tai asettaa asianomaisia tuotteita saataville markkinoilla tai viedä niitä ainoastaan, jos niillä on hallussaan 3 kohdassa vaaditut tiedot.


Tarkistukset 50, 80 ja 120
Ehdotus asetukseksi
1 artikla – 6 alakohta
Asetus (EU) 2023/1115
5 artikla – 3 kohta – a alakohta 
	

	Komission teksti
	Tarkistus

	a) asianomaiset tuotteet niille toimittaneiden toimijoiden, toimitusketjussa alempana sijaitsevien toimijoiden tai kauppaa käyvien nimi, rekisteröity kauppanimi tai rekisteröity tavaramerkki, postiosoite, sähköpostiosoite ja, jos se on saatavilla, verkko-osoite sekä kyseisiin tuotteisiin liittyvien asianmukaista huolellisuutta koskevien vakuutusten viitenumerot tai ilmoitusten tunnisteet;
	a) asianomaiset tuotteet niille toimittaneiden toimijoiden, toimitusketjussa alempana sijaitsevien toimijoiden tai kauppaa käyvien nimi, rekisteröity kauppanimi tai rekisteröity tavaramerkki, postiosoite, sähköpostiosoite ja, jos se on saatavilla, verkko-osoite sekä kyseisiin tuotteisiin liittyvien asianmukaista huolellisuutta koskevien vakuutusten viitenumerot tai ilmoitusten tunnisteet ainoastaan silloin, kun niiden toimittaja on toimija;



Tarkistukset 34, 49, 81 ja 121
Ehdotus asetukseksi
1 artikla – 6 kohta
Asetus (EU) 2023/1115
5 artikla – 5 kohta
	

	Komission teksti
	Tarkistus

	5.	Toimitusketjussa alempana sijaitsevien toimijoiden ja kauppaa käyvien on ilmoitettava toimitusketjussa alempana sijaitseville toimijoille ja kauppaa käyville, joille ne ovat toimittaneet asianomaisia tuotteita, kyseisiin asianomaisiin tuotteisiin liittyvien asianmukaista huolellisuutta koskevien vakuutusten viitenumerot tai ilmoitusten tunnisteet.
	Poistetaan.



Tarkistukset 82 ja 122
Ehdotus asetukseksi
1 artikla – 16 alakohta – a alakohta
Asetus (EU) 2023/1115
26 artikla – 4 kohta
	

	Komission teksti
	Tarkistus

	4.	Asianmukaista huolellisuutta koskevan vakuutuksen viitenumero tai alkutuotannon mikro- ja pientoimijoiden osalta ilmoitustunniste on asetettava tulliviranomaisten saataville ennen markkinoille saapuvan tai niiltä lähtevän asianomaisen tuotteen luovutusta vapaaseen liikkeeseen tai vientiä. Tätä varten, lukuun ottamatta tapauksia, joissa asianmukaista huolellisuutta koskeva vakuutus asetetaan saataville 28 artiklan 2 kohdassa tarkoitetun sähköisen rajapinnan kautta, henkilön, joka antaa tulli-ilmoituksen asianomaisen tuotteen luovuttamisesta vapaaseen liikkeeseen tai viennistä, on asetettava tulliviranomaisten saataville asianomaiseen tuotteeseen liittyvän asianmukaista huolellisuutta koskevan vakuutuksen viitenumero tai, alkutuotannon mikro- ja pientoimijoiden osalta, ilmoituksen tunniste.”;
	4.	Asianmukaista huolellisuutta koskevan vakuutuksen viitenumero tai alkutuotannon mikro- ja pientoimijoiden osalta ilmoitustunniste on asetettava tulliviranomaisten saataville ennen markkinoille saapuvan tai niiltä lähtevän asianomaisen tuotteen luovutusta vapaaseen liikkeeseen tai vientiä. Tätä varten, lukuun ottamatta tapauksia, joissa asianmukaista huolellisuutta koskeva vakuutus asetetaan saataville 28 artiklan 2 kohdassa tarkoitetun sähköisen rajapinnan kautta, henkilön, joka antaa tulli-ilmoituksen asianomaisen tuotteen luovuttamisesta vapaaseen liikkeeseen tai viennistä, on asetettava tulliviranomaisten saataville asianomaiseen tuotteeseen liittyvän asianmukaista huolellisuutta koskevan vakuutuksen viitenumero tai, alkutuotannon mikro- ja pientoimijoiden osalta, ilmoituksen tunniste. Tätä kohtaa ei sovelleta asianomaisen tuotteen vientiin, jos viejä on toimitusketjussa alempana sijaitseva toimija.



Tarkistukset 62 ja 123
Ehdotus asetukseksi
1 artikla – 1 kohta – 21 alakohta
Asetus (EU) 2023/1115
34 artikla – 1 a kohta (uusi)
	

	Komission teksti
	Tarkistus

	
	1 a.	Komissio tarkastelee tätä asetusta uudelleen yksinkertaistamisen kannalta viimeistään 30 päivänä huhtikuuta 2026 ja esittää Euroopan parlamentille ja neuvostolle kertomuksen ja tarvittaessa lainsäädäntöehdotuksen.



Tarkistus 48
Ehdotus asetukseksi
1 artikla – 21 alakohta
Asetus (EU) 2023/1115
34 artikla – 2 a kohta (uusi)
	

	Komission teksti
	Tarkistus

	
	2 a.	Komissio perustaa pysyvän sidosryhmien edustajien ryhmän ja varmistaa jatkuvan tietojenvaihdon asiantuntijoiden, sidosryhmien ja toimijoiden kanssa parhaiden käytäntöjen kehittämiseksi ja teknisen palautteen keräämiseksi asetuksen soveltamisen alkamisen jälkeen.



Tarkistukset 55 ja 124
Ehdotus asetukseksi
1 artikla – 22 alakohta
Asetus (EU) 2023/1115
37 artikla – 1 kohta
	

	Komission teksti
	Tarkistus

	1. Kumotaan asetus (EU) N:o 995/2010 30 päivästä joulukuuta 2025.
	1. Kumotaan asetus (EU) N:o 995/2010 30 päivästä joulukuuta 2026.



Tarkistus 126
Ehdotus asetukseksi
1 artikla – 22 kohta
Asetus (EU) 2023/1115
37 artikla – 2 kohta
	

	Komission teksti
	Tarkistus

	2. Asetusta (EU) N:o 995/2010 sovelletaan edelleen
	Poistetaan.

	a) 30 päivään joulukuuta 2026 asetuksen (EU) N:o 995/2010 2 artiklan a alakohdassa määriteltyihin puutavaraan ja puutuotteisiin, jotka ovat saattaneet markkinoille alkutuotannon mikro- ja pientoimijat tai toimijat, jotka on perustettu viimeistään 31 päivänä joulukuuta 2024 direktiivin 2013/34/EU 3 artiklan 1 kohdassa tai 2 kohdan ensimmäisessä alakohdassa tarkoitetuiksi mikroyrityksiksi tai pieniksi yrityksiksi, niiden oikeudellisesta muodosta riippumatta;
	

	b) 31 päivään joulukuuta 2028 asetuksen (EU) N:o 995/2010 2 artiklan a alakohdassa määriteltyihin puutavaraan ja puutuotteisiin, jotka ovat tuottaneet ennen 29 päivää kesäkuuta 2023 ja jotka ovat saattaneet markkinoille 30 päivästä joulukuuta 2026 alkaen alkutuotannon mikro- ja pientoimijat tai toimijat, jotka on perustettu viimeistään 31 päivänä joulukuuta 2024 direktiivin 2013/34/EU 3 artiklan 1 kohdassa tai 2 kohdan ensimmäisessä alakohdassa tarkoitetuiksi mikroyrityksiksi tai pieniksi yrityksiksi, niiden oikeudellisesta muodosta riippumatta;
	

	c) 31 päivään joulukuuta 2028 asetuksen (EU) N:o 995/2010 2 artiklan a alakohdassa määriteltyyn puutavaraan ja puutuotteisiin, jotka on tuotettu ennen 29 päivää kesäkuuta 2023 ja saatettu markkinoille 30 päivästä joulukuuta 2025 alkaen.
	



Tarkistus 125
Ehdotus asetukseksi
1 artikla – 22 kohta
Asetus (EU) 2023/1115
37 artikla – 2 a kohta (uusi)
	

	Komission teksti
	Tarkistus

	
	2 a.	Asetusta (EU) N:o 995/2010 sovelletaan kuitenkin edelleen 31 päivään joulukuuta 2029 asti asetuksen (EU) N:o 995/2010 2 artiklan a alakohdassa määriteltyyn puutavaraan ja puutuotteisiin, jotka on tuotettu ennen 29 päivää kesäkuuta 2023 ja saatettu markkinoille 30 päivästä joulukuuta 2026 alkaen.



Tarkistus 127
Ehdotus asetukseksi
1 artikla – 22 kohta
Asetus (EU) 2023/1115
37 artikla – 3 kohta
	

	Komission teksti
	Tarkistus

	3.	Poiketen siitä, mitä tämän asetuksen 1 artiklan 2 kohdassa säädetään, asetuksen (EU) N:o 995/2010 2 artiklan a alakohdassa määriteltyjen puutavaran ja puutuotteiden, jotka on tuotettu ennen 29 päivää kesäkuuta 2023 ja saatettu markkinoille 31 päivästä joulukuuta 2028 alkaen, on oltava tämän asetuksen 3 artiklan mukaisia.
	3.	Poiketen siitä, mitä tämän asetuksen 1 artiklan 2 kohdassa säädetään, asetuksen (EU) N:o 995/2010 2 artiklan a alakohdassa määriteltyjen puutavaran ja puutuotteiden, jotka on tuotettu ennen 29 päivää kesäkuuta 2023 ja saatettu markkinoille 31 päivästä joulukuuta 2029 alkaen, on oltava tämän asetuksen 3 artiklan mukaisia.



Tarkistukset 63 ja 128
Ehdotus asetukseksi
1 artikla – 1 kohta – 23 alakohta
Asetus (EU) 2023/1115
38 artikla – 2 kohta
	

	Komission teksti
	Tarkistus

	2.	Sen 3–13, 20, 21, 23, 26, 31 ja 32 artiklaa sovelletaan 30 päivästä joulukuuta 2025.
	2.	Jollei tämän artiklan 3 kohdasta muuta johdu, sen 3–13, 16–24, 26, 31 ja 32 artiklaa sovelletaan 30 päivästä joulukuuta 2026.



Tarkistus 53
Ehdotus asetukseksi
1 artikla – 23 alakohta
Asetus (EU) 2023/1115
38 artikla – 2 a kohta (uusi)
	

	Komission teksti
	Tarkistus

	
	2 a.	Toimivaltaisten viranomaisten on ilmoitettava komissiolle kaikista dokumentoiduista vaikeuksista, virheistä tai häiriöistä, jotka johtuvat 33 artiklassa tarkoitetuista unionin tietojärjestelmistä, jotta voidaan varmistaa, että siirtymäajan piiriin kuuluvat toimijat ja kauppaa käyvät eivät joudu epäedulliseen asemaan tällaisten ongelmien vuoksi.



Tarkistukset 64 ja 129
Ehdotus asetukseksi
1 artikla – 1 kohta – 23 alakohta
Asetus (EU) 2023/1115
38 artikla – 3 kohta
	

	Komission teksti
	Tarkistus

	3.	Niiden toimijoiden osalta, jotka on perustettu viimeistään 31 päivänä joulukuuta 2024 direktiivin 2013/34/EU 3 artiklan 1 kohdassa tai 2 kohdan ensimmäisessä alakohdassa tarkoitetuiksi mikroyrityksiksi tai pieniksi yrityksiksi, tämän artiklan 2 kohdassa tarkoitettuja artikloja sovelletaan kyseisten yritysten oikeudellisesta muodosta riippumatta 30 päivästä joulukuuta 2026.
	3.	Niiden toimijoiden osalta, jotka ovat luonnollisia henkilöitä tai direktiivin 2013/34/EU 3 artiklan 1 tai 2 kohdassa määriteltyjä mikroyrityksiä tai pieniä yrityksiä, jotka on perustettu tällaisiksi toimijoiksi viimeistään 31 päivänä joulukuuta 2024, tämän artiklan 2 kohdassa tarkoitettuja artikloja sovelletaan 30 päivästä kesäkuuta 2027, paitsi jos kyseessä ovat asetuksen (EU) N:o 995/2010 liitteen soveltamisalaan kuuluvat tuotteet.



Tarkistukset 27, 89 ja 130
Ehdotus asetukseksi
1 artikla – 23 alakohta
Asetus (EU) 2023/1115
38 artikla – 4 kohta
	

	Komission teksti
	Tarkistus

	4.	Alkutuotannon mikro- ja pientoimijoiden osalta tämän artiklan 2 kohdassa tarkoitettuja artikloja sovelletaan 30 päivästä joulukuuta 2026.
	Poistetaan.



Tarkistukset 28, 90 ja 131
Ehdotus asetukseksi
1 artikla – 23 alakohta
Asetus (EU) 2023/1115
38 artikla – 5 kohta
	

	Komission teksti
	Tarkistus

	5.	Edellä olevia 16–19, 22 ja 24 artiklaa sovelletaan 30 päivästä kesäkuuta 2026 toimijoita, toimitusketjussa alempana sijaitsevia toimijoita ja kauppaa käyviä koskeviin toimenpiteisiin ja 30 päivästä joulukuuta 2026 3 ja 4 kohdassa tarkoitettuihin toimijoihin. Jos toimivaltainen viranomainen saa tiedon asetuksen (EU) 2023/1115 noudattamatta jättämisestä ennen 16–19 artiklan, 22 artiklan ja 24 artiklan voimaantulopäivää, se voi antaa toimijoille, toimitusketjussa alempana sijaitseville toimijoille ja kauppaa käyville varoituksia sekä suosituksia vaatimusten noudattamiseksi.”
	Poistetaan.



Tarkistus 45
Ehdotus asetukseksi
1 artikla – 23 kohta
Asetus (EU) 2023/1115
38 artikla – 5 a kohta (uusi)
	

	Komission teksti
	Tarkistus

	
	5 a.	Toimivaltaisten viranomaisten on otettava huomioon asiaankuuluvat tiedot, mukaan lukien valitukset, raportit ja perustellut huolenaiheet, ja niiden on otettava asianmukaisesti huomioon 38 artiklassa tarkoitettuja päivämääriä edeltävän ajanjakson ajalta komission tiedonannot, jotka koskevat tietotekniikkaan liittyviä ongelmia tai niistä johtuvia tahattomia virheitä, jotta vältetään hallinnollisten seuraamusten asettaminen 38 artiklan soveltamisalaan kuuluville toimijoille, sanotun kuitenkaan vaikuttamatta 25 artiklaan.



Tarkistus 65
Ehdotus asetukseksi
1 artikla – 1 kohta – 23 a alakohta (uusi)
Asetus (EU) 2023/1115
Liite I
	

	Komission teksti
	Tarkistus

	
	23 a)	poistetaan liitteestä I tuotteet ex 49.



Tarkistukset 60, 91 ja 132
Ehdotus asetukseksi
Liite II
Asetus (EU) 2023/1115
Liite III – Johdantokappale
	

	Komission teksti
	Tarkistus

	Alkutuotannon mikro- ja pientoimijoiden yksinkertaistettuun ilmoitukseen 4 a artiklan 3 kohdan mukaisesti sisällytettävät tiedot:
	Alkutuotannon mikro- ja pientoimijoiden yksinkertaistettuun kertaluonteiseen ilmoitukseen 4 a artiklan 3 kohdan mukaisesti sisällytettävät tiedot:



Tarkistukset 92 ja 133
Ehdotus asetukseksi
Liite II
Asetus (EU) 2023/1115
Liite III – 2 kohta
	

	Komission teksti
	Tarkistus

	2. Niiden asianomaisten tuotteiden harmonoidun järjestelmän koodi, vapaamuotoinen kuvaus, mukaan lukien kauppanimi, ja vuotuinen määrä, jotka aiotaan saattaa markkinoille tai viedä, ilmaistuna nettopainona tai tarvittaessa -tilavuutena taikka yksikköjen lukumääränä. Markkinoille saapuvien tai niiltä lähtevien asianomaisten tuotteiden osalta määrä ilmaistaan nettopainokilogrammoina ja tarvittaessa käyttäen harmonoidun järjestelmän koodia vastaavaa neuvoston asetuksen (ETY) N:o 2658/87 liitteessä I vahvistettua paljousyksikköä tai kaikissa muissa tapauksissa määrä ilmaistaan nettopainona tai tarvittaessa -tilavuutena taikka yksikköjen lukumääränä. Paljousyksikköä voidaan käyttää, jos se on määritelty johdonmukaisesti kaikille asianmukaista huolellisuutta koskevassa vakuutuksessa tarkoitetuille harmonoidun järjestelmän koodin mukaisille mahdollisille alanimikkeille.
	2. Niiden asianomaisten tuotteiden harmonoidun järjestelmän koodi, vapaamuotoinen kuvaus, mukaan lukien kauppanimi, ja kertaluonteisesti arvioitu vuotuinen määrä, jotka aiotaan saattaa markkinoille tai viedä, ilmaistuna nettopainona tai tarvittaessa -tilavuutena taikka yksikköjen lukumääränä. Markkinoille saapuvien tai niiltä lähtevien asianomaisten tuotteiden osalta arvioitu määrä ilmaistaan nettopainokilogrammoina ja tarvittaessa käyttäen harmonoidun järjestelmän koodia vastaavaa neuvoston asetuksen (ETY) N:o 2658/87 liitteessä I vahvistettua paljousyksikköä tai kaikissa muissa tapauksissa määrä ilmaistaan nettopainona tai tarvittaessa -tilavuutena taikka yksikköjen lukumääränä. Paljousyksikköä voidaan käyttää, jos se on määritelty johdonmukaisesti kaikille asianmukaista huolellisuutta koskevassa vakuutuksessa tarkoitetuille harmonoidun järjestelmän koodin mukaisille mahdollisille alanimikkeille.



Tarkistukset 93 ja 134
Ehdotus asetukseksi
Liite II
Asetus (EU) 2023/1115
Liite III – 3 kohta
	

	Komission teksti
	Tarkistus

	3. Tuotantomaa ja kaikkien niiden maa-alueiden postiosoite tai maantieteellinen sijainti, joilla alkutuotannon mikro- ja pientoimija tuottaa asianomaisia hyödykkeitä. Sellaisten asianomaisten tuotteiden osalta, jotka sisältävät nautaeläintä tai jotka on valmistettu nautaeläimiä käyttäen, ja sellaisten asianomaisten tuotteiden osalta, joiden ravintona on käytetty asianomaisia tuotteita, postiosoitteen tai maantieteellisen sijainnin on viitattava kaikkiin tiloihin, joilla nautaeläimiä pidetään. Jos asianomaiset tuotteet on tuotettu eri maa-alueilla, kaikkien maa-alueiden postiosoite tai maantieteellinen sijainti on ilmoitettava 9 artiklan 1 kohdan d alakohdan mukaisesti.
	3. Tuotantomaa ja kaikkien maa-alueiden postiosoite tai maantieteellinen sijainti taikka tilan postiosoite tai kaikkien niiden maa-alueiden postiosoite, joilla alkutuotannon mikro- ja pientoimija tuottaa asianomaisia hyödykkeitä. Sellaisten asianomaisten tuotteiden osalta, jotka sisältävät nautaeläintä tai jotka on valmistettu nautaeläimiä käyttäen, ja sellaisten asianomaisten tuotteiden osalta, joiden ravintona on käytetty asianomaisia tuotteita, postiosoitteen tai maantieteellisen sijainnin on viitattava kaikkiin tiloihin, joilla nautaeläimiä pidetään. Jos asianomaiset tuotteet on tuotettu eri maa-alueilla, kaikkien maa-alueiden postiosoite tai maantieteellinen sijainti on ilmoitettava 9 artiklan 1 kohdan d alakohdan mukaisesti.

